الهام شاهين (3 يناير 1960 -) ممثلة مصرية اتولدت الهام شاهين يوم 3 يناير 1960 فى القاهره عاصمة مصر ، حصلت على بكالوريوس من معهد الفنون المسرحية قسم تمثيل سنة 1982. بدأت حياتها الفنية لما قدمها المخرج كمال ياسين فى مسرحية (حورية من المريخ) . بدأت حياة الهام شاهين السينمائية فى التمانينات فى فيلم (أمهات فى المنفى) سنة 1981 و بعدين فيلم (العار) سنة 1982 الي كان بدايتها الحقيقية وبداية معرفة الجمهور بيها، وكانت فترة التمانينات هيه الفترة الأكتر ظهور لإلهام شاهين لأنها قدمت خلالها 33 فيلم منها (السجينتان) و (ايام الغضب) و (بستان الدم) وكانت أكتر سنين ظهور وتألق سنتين 86 و 87 لأنها قدمت خلال سنة 86 لوحدها 10 افلام وخلال سنة 87 قدمت 8 افلام وفى سنة 1992 قدمت (الحجر الداير) و (الحب المر) . اجمالي افلامها تقريبا 74 فيلم منها (رزق البنات) و (سوق المتعة) و (الأخطبوط) و (نساء بلا تجارب) و (الرغبة) وغيرها .